CELEX: 32004D0007
Language: bg
Date: 2003-11-05 00:00:00
Title: Решение на Комисията от 5 ноември 2003 година за изменение на Решение 2001/527/ЕО за създаване на Европейски комитет на регулаторите на ценни книжаТекст от значение за ЕИП.

06/ 07
            
            
               BG
            
            
               Официален вестник на Европейския съюз
            
            
               53
            
         32004D0007
   
               L 003/32
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 5 ноември 2003 година
   за изменение на Решение 2001/527/ЕО за създаване на Европейски комитет на регулаторите на ценни книжа
   (текст от значение за ЕИП)
   (2004/7/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:
   
               (1)
            
            
               През месец юни 2001 г. Комисията прие Решения 2001/527/EО (1) и 2001/528/EО (2) за създаване съответно на Европейския комитет на регулаторите на ценни книжа и на Европейския комитет по ценни книжа.
            
         
               (2)
            
            
               В своите Резолюции от 5 февруари и 21 ноември 2002 г. Европейският парламент потвърди четиристепенната регулаторна рамка, застъпена в заключителния доклад на Комитета на мъдреците относно регламентирането на Европейските пазари на ценни книжа и призова за разширяване на някои аспекти от този доклад по отношение на банковия и застрахователния сектор, при условие че е налице ясно задължение на Съвета да гарантира подходящ институционален баланс.
            
         
               (3)
            
            
               Директива 85/611/ЕИО на Съвета от 20 декември 1985 г. относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК) (3), последно изменена от Директива 2001/108/ЕО на Европейския парламент и на Съвета (4), създаде Комитета за връзка ПКИПЦК с цел да се улесни хармонизираното изпълнение на тази директива посредством редовни консултации по всякакви практически проблеми, възникващи във връзка с нейното прилагане и по които се смята за необходим обменът на гледища, както и с цел да се улеснят консултациите между държавите-членки и да се консултира Комисията, при необходимост, относно измененията, които трябва да се направят на тази директива.
            
         
               (4)
            
            
               На 3 декември 2002 г. Съветът покани Комисията да предприеме действия с цел да се прехвърлят тези функции и правомощия на вече създадените структури в сферата на ценните книжа.
            
         
               (5)
            
            
               Комисията предложи директива за изменение, inter alia, на Директива 85/611/ЕИО за заличаване на функциите на Комитета за връзка ПКИПЦК съгласно член 53 от тази директива и да прехвърли функциите, установени в член 53а на същата директива, на Европейския комитет по ценни книжа, създаден по силата на Решение 2001/528/ЕО.
            
         
               (6)
            
            
               Подобно изменение изисква съответно и едновременно изменение на правомощията на Комитета на европейските регулатори на ценни книжа, така, както са определени в член 2 на Решение 2001/527/ЕО,
            
         РЕШИ:
   Член 1
   Решение 2001/527/ЕО се изменя, както следва:
   
               1.
            
            
               Член 2 се заменя от следното:
               „Член 2
               Ролята на Комитета е да консултира Комисията, или по искане на Комисията, в рамките на определен срок, който Комисията може да установи съобразно спешността на въпроса, или по собствена инициатива на Комисията, по-специално относно изготвянето на проекти за мерки по изпълнение в областта на ценните книжа, включително тези относно предприятията за колективно инвестиране в прехвърлими ценни книжа (ПКИПЦК).“
            
         
               2.
            
            
               В член 3 първото изречение на първи параграф се заменя със следното:
               „Комитетът се състои от представители на високо равнище от националните публични институции, които са компетентни в областта на ценните книжа, включително ПКИПЦК.“
            
         Член 2
   Настоящото решение влиза в сила в деня на влизане в сила на която и да е директива за изменение на функциите на Комитета за връзка ПКИПЦК, за да бъдат те прехвърлени на Европейския комитет по ценни книжа.
   
      Съставено в Брюксел на 5 ноември 2003 година.
      
         
            За Комисията
         
         Frederik BOLKESTEIN
         
         
            Член на Комисията
         
      
   
   
      (1)  ОВ L 191, 13.7.2001 г., стр. 43.
   
      (2)  ОВ L 191, 13.7.2001 г., стр. 45.
   
      (3)  ОВ L 375, 31.12.1985 г., стр. 3.
   
      (4)  ОВ L 41, 13.2.2002 г., стр. 35.